જમ્મુ કાશ્મીર પોલિસ તરફથી ટ્વિટ કરીને જણાવવામાં આવ્યુ છે કે આ એનકાઉન્ટર પોલિસ અને સુરક્ષાબળો માટે મોટી સફળતા છે. પોલિસ તરફથી આપેલી જાણકારી મુજબ માર્યા ગયેલા આતંકી હિઝબુલ મુજાહિદ્દીન અને લશ્કર-એ-તોઈબા સાથે સંબંધિત હતા. આ આતંકી બે બેંક કર્મીઓની હત્યા ઉપરાંત ઘણા વધુ આતંકી ષડયંત્રો અને ઘણા પોલિસ કર્મીઓની હત્યામાં પણ શામેલ હતા. આ ઉપરાંત બેંક લૂટ અને હથિયારોની લૂટમાં પણ તે શામેલ હતા. બધા આતંકવાદીઓ કુલગામના જ રહેવાસી હતા.